Temenggung

Temenggung atau Temenggong ialah gelaran pembesar dalam kesultanan Melayu yang mempunyai sistem Empat Lipatan. Temenggung pada asalnya merupakan jawatan tertinggi dalam pentadbiran kerajaan kesultanan Melayu yang bertanggungjawab dalam menjaga keselamatan dan keamanan dalam negeri. 

Temenggung mula wujud ketika zaman pemerintahan Parameswara, Raja Melaka pertama. Sebagai pewaris Kesultanan Melaka, ianya diteruskan oleh Kesultanan Johor. Dengan ejaan 'Temenggong', ianya juga digunakan dalam sistem pembesar diraja Brunei, iaitu sebagai seorang wazir. 

 Penggunaan 

 Brunei 

Temenggong merupakan salah seorang wazir, iaitu golongan tertinggi selepas Sultan dalam hierarki pembesar diraja Brunei. Terasul atau gelaran penuh bagi Temenggong di Brunei ialah 'Pengiran Temenggong Sahibul Bahar'. Kedudukan Temenggong masih wujud pada masa ini, namun ianya hanya berperanan dalam adat istiadat diraja Brunei. Temenggong tidak lagi mempunyai peranan seperti dahulukala kerana tanggungjawab tersebut telah diambil alih oleh pasukan keselamatan seperti polis dan tentera, kecuali Temenggong sendiri menjawat jawatan tersebut. Buat masa ini, kedudukan Temenggong adalah kosong.

Negeri Nama gelaran Penyandang   Pengiran Temenggong Sahibul Bahar Brunei Mr Zulkhairy bin Zulfakar (Mr.Archive)

 Malaysia 

Di Kesultanan Johor, terdapat dua jawatan yang menggunakan gelaran Temenggung iaitu Raja Temenggung Muar dan Temenggung Johor. Para Sultan Johor Moden juga berasal daripada keturunan Temenggung bermula dari Temenggung Seri Maharaja Abu Bakar yang mula memakai gelaran Sultan pada tahun 1885. Kesultanan-kesultanan yang pernah menerima pengaruh Melaka juga menggunakan gelaran Temenggung sebagai gelaran pembesar mereka dengan fungsi yang hampir sama seperti Kesultanan Perak, Kesultanan Pahang dan Kesultanan Terengganu.

Gelaran Temenggung di setiap negeri Melayu Malaysia pada masa ini:

 Negeri  Gelaran  Penyandang   Tunku Ariz Temenggong Johor  YAM Tunku Idris Iskandar Ismail Abdul Rahman Ibni Sultan Ibrahim Ismail   Tunku Temenggong Kedah  YAM Tunku Puteri Intan Safinaz binti Sultan Abdul Halim Mu'adzam Shah   Tengku Temenggong Kelantan  YBM Tengku Mohamad Rizam bin Tengku Abdul Aziz   Tengku Arif Temenggong Pahang  YAM Tengku Abdul Fahidd Mua'adzam Shah Ibni Sultan Haji Ahmad Shah Al-Musta'in Billah   Tengku Sharif Temenggong Perlis Syed Amir Zainal Abidin Ibni Tuanku Syed Putra Jamalullail   Tengku Aris Temenggong Selangor  Kini Kosong   Tengku Sri Temenggong Raja Terengganu  YAM Tengku Badrul Hisham Baharuddin Ibni Sultan Mahmud Al-Muktafi Billah Shah

Sarawak
Temenggong ialah gelaran tertinggi bagi ketua masyarakat di bahagian di Sarawak mengikut kaum. Misalnya, terdapat Temenggong bagi masyarakat Melayu, Cina, Iban, Bidayuh, dan Orang Ulu..Ketua Masyarakat Kuching

 Lihat juga 
 Johor
 Kesultanan Melaka
 Kesultanan Lingga-Riau
 Malaysia
 Sultan Johor
 http://rajakita.perak.gov.my/salasilah.swf

 Rujukan 

Kategori:Kebudayaan Melayu